|  |
| --- |
|  |
| **ВЛАДА РЕПУБЛИКE СРБИЈE****Kанцеларија за управљање јавним улагањима***као наручилац***објављује** |
|  |

**ПОЗИВ ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ КОНСУЛТАНТСКИХ УСЛУГА**

**ИЗРАДА СТУДИЈЕ ИЗВОДЉИВОСТИ ЗА ИЗГРАДЊУ НОВЕ УНИВЕРЗИТЕТСКЕ ДЕЧЈЕ КЛИНИКЕ У БЕОГРАДУ**,  **БР. ИОП/16-2018/УЦХ**

Република Србија је закључила Споразум о бесповратној финансијској помоћи између Републике Србије и Развојне банке Света Европе SIGA: SIGA-3-TA-SRB BSE: FIP 17954 за финансирање пројекта „Универзитетска дечја клиника у Београду“ и намерава да део средстава обезбеђених овим споразумом искористи за плаћања по уговору за који се расписује овај позив за подношење понуда.

На основу члана 7. став 1. тачка 2) а) Закона о јавним набавкама („Сл. гласник РС бр. 124/2012, 14/2015 и 68/2015“), Смерница за набавку добара, радова и услуга Развојне банке Света Европе (Септембар 2011), а у складу са Споразумом о бесповратној финансијској помоћи између Републике Србије и Развојне банке Света Европе SIGA: SIGA-3-TA-SRB BSE: FIP 17954 закљученим дана 31. јануара 2018. године у Београду, Канцеларија за управљање јавним улагањима, као Наручилац, покреће међународни отворени поступак јавне набавке чији је предмет набавка следећих консултантских услуга:**Израда студије изводљивости за изградњу нове Универзитетске дечје клинике у Београду,** **број набавке ИОП/16-2018/УЦХ (IOP/16-2018/UCH)** и позива сва заинтересована лица која испуњавају обавезне услове за учествовање у тендерској процедури да поднесу понуде.

Услови за учешће и остали елементи набавке детаљно су одређени конкурсном документацијом (Одељак 7 Тендерске документације).

Право да учествују у овом међународном отвореном поступку јавне набавке имају сва заинтересована лица која испуњавају обавезне услове за учествовање у тендерској процедури.

Процењена вредност набавке је **250.000 ЕУР** без ПДВ.

Уговор о набавци ће бити закључен са најповољнијим понуђачем у међунардном отвореном поступку, у складу са условима одређеним конкурсном документацијом и свим осталим документима који ће чинити саставни део уговора.

Очекивани датум почетка уговора је септембар 2018. године.

Ознака из општег речника набавке: 79314000 Израда студије изводљивости

Критеријум за оцену и избор најповољније понуде је Избор на основу квалитета и у формату Поједностављене Техничке Понуде (ПТП), што је детаљно описано конкурсном документацијом, у складу са одредбама Смерница за набавку добара, радова и услуга Развојне банке Света Европе (Септембар 2011) које се могу наћи на интернет страници https://coebank.org/documents/107/Procurement\_Guidelines\_LJhjgEt.pdf

Конкурсна документација укључује следећа документа:

Одељак 1 – Позив за подношење понуде

Одељак 2 – Упутство консултантима са Подацима

Одељак 3 – Техничка понуда (ПТП) – Стандардни обрасци

Одељак 4 – Финансијска понуда

Одељак 5 – Земље које испуњавају услове

Одељак 6 – Превара и корупција

Одељак 7 – Обим услуга

Одељак 8 – Стандардна форма уговора (Lump-Sum)

Додатне информације о набавци, могу се добити од Канцеларије за управљање јавним улагањима, Београд, путем електронске поште на адресу: procurement.rd@pim.gov.rs.

Понуђачи су дужни да доставе доказе о испуњавању услова за учешће, на начин на који је то прописано Конкурсном документацијом.

Услови које сваки понуђач треба да испуни, као и начин на који се доказује испуњеност услова одређени су Конкурсном документацијом.

Конкурсна документација ће бити доступна за преузимање сваком заинтересованом лицу, на енглеском језику, путем интернет странице наручиоца: <http://www.obnova.gov.rs/english/public-procurement>

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив, у износу и валути од 10.000 евра. За домаће понуђаче: наплативо у динарима по средњем курсу НБС на дан наплате гаранције.

**Крајњи рок за подношење понуда је 16. јул 2018. године до 11 часова пре подне.**

Понуде морају бити достављене у затвореним ковертама са назнаком: „ИОП/16-2018/УЦХ (IOP/16-2018/UCH) - Набавка услуга израда студије изводљивости за изградњу нове Универзитетске дечје клинике у Београду”, на адресу: Канцеларија за управљање јавним улагањима, улица Немањина бр.22-26, Београд, писарница Управе за заједничке послове републичких органа.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Понуде треба да садрже следеће:

Прва унутрашња коверта са техничком понудом,

Друга унутрашња коверта са финансијском понудом

на начин на који је то прописано Конкурсном документацијом.

Техничке понуде се отварају прве и оцењују.

 **Отварање техничког дела понуда** ће се обавити истога дана**, 16. јула 2018. године у 13:00 часова** на адреси: ул. Крунска 58, Београд у присуству представника оних понуђача који се одлуче да присуствују отварању понуда, уз достављено пуномоћје за учешће у поступку отварања понуда.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.

У случају додатних услуга (у виду понављања сличних услуга поверених првобитном уговарачу), Наручилац најављује могућност примене преговарачког поступка за додатне услуге неопходне за реализацију пројекта, као и за припадајуће процењене трошкове.

Консултант коме буде додељен уговор неће моћи да учествује, ни у ком облику, у поступку за избор извођача радова за пројектовање, изградњу и одржавање нове зграде Универзитетске дечје клинике у Београду.